ธนิสร์ ศรีกลิ่นดี

ธนิสร์ ศรีกลิ่นดี เป็นนักดนตรีอดีตสมาชิกวงคาราบาว และได้รับการยกย่องเชิดชูเกียรติจากคณะกรรมการวัฒนธรรมแห่งชาติให้เป็น  ศิลปินแห่งชาติ สาขาศิลปะการแสดง (ดนตรีไทยสากล) ประจำปี พ.ศ. 2559 ปัจจุบันจัดรายการวิทยุประจำที่คลื่นความคิด F.M.96.5 ของอสมท และเป็นวิทยากรประจำรายการคุณพระช่วย ของเวิร์คพอยท์ เอ็นเทอร์เทนเมนท์ ออกอากาศทางช่องเวิร์คพอยท์

**ประวัติ**
ธนิสร์ ศรีกลิ่นดี หรือที่นิยมเรียกและรู้จักกันดีในชื่อ อาจารย์ ดร.ธนิสร์ ศรีกลิ่นดี เกิดเมื่อวันที่ 23 มกราคม พ.ศ.2494 ที่ตำบลบ้านแป้ง อำเภอพรหมบุรี จังหวัดสิงห์บุรี จบการศึกษาจากวิทยาลัยการศึกษาปทุมวันและมหาวิทยาลัยศรีนครินทรวิโรฒ
ด้วยความที่เคยเป็นอาจารย์สอนวิชาดนตรีอยู่ที่มหาวิทยาลัยศรีนครินทรวิโรฒและวิทยาลัยครูจันทรเกษม จึงถูกเรียกติดปากว่า อาจารย์ธนิสร์ ได้เข้าร่วมวงคาราบาว ในปี พ.ศ. 2526 พร้อมกับ เทียรี่ เมฆวัฒนา และเป้า - อำนาจ ลูกจันทร์ ในการเป็นนักดนตรีแบ๊คอัพในห้องอัดของอโซน่า เมื่อคาราบาว โดยแอ๊ด - ยืนยง โอภากุล ได้มาอัดเสียงที่นี่ และชักชวนเข้าร่วมวง
บทบาทของอ.ธนิสร์ในวงคาราบาวนั้นนับว่าโดดเด่นมาก โดยจะเป็นผู้เล่นในตำแหน่ง คีย์บอร์ด และการประสานเสียง แต่สิ่งที่เป็นเอกลักษณ์และความสามารถเฉพาะก็คือการเป่าขลุ่ย โดยเฉพาะในเพลง เมด อิน ไทยแลนด์ ที่อยู่ในอัลบั้มประวัติศาสตร์ของวงนั้น อ.ธนิสร์ได้เป่าทั้งเพลง รวมทั้งการส่งเสียงแซวในเนื้อเพลงด้วย จนกลายมาเป็นเอกลักษณ์ที่เรียกสีสันประจำตัวเมื่อมักจะแซวสมาชิกในวงคนอื่น ๆ โดยเฉพาะแอ๊ดเมื่อเล่นคอนเสิร์ตเสมอ ๆ ทำให้อ.ธนิสร์เปรียบเสมือนสีสันของวง
หน้าปกอัลบั้ม ขอเดี่ยวด้วยคนนะ
อ.ธนิสร์ได้แยกตัวออกจากวง เมื่อปี พ.ศ. 2531 ภายหลังวงคาราบาวออกอัลบั้มชุดที่ 9 คือ ทับหลัง โดยขัดแย้งในความเห็นกับแอ๊ด นับเป็นสมาชิกคนแรกที่แยกตัวออกไป จากนั้นเทียรี่และเป้าก็แยกออกจากวงคาราบาวตามอ.ธนิสร์ไปด้วย หลังจากนั้นทั้งสามคนได้ร่วมกันออกอัลบั้มชุดแรกของพวกเขาในปี พ.ศ. 2532 ชื่อชุด ขอเดี่ยวด้วยคนนะ มีเพลงที่ได้รับความนิยม ซึ่งร้องโดย อ.ธนิสร์และเทียรี่ คือ วันเกิด และ เงินปากผี
หลังจากนั้นในปี พ.ศ. 2533 อ.ธนิสร์ก็ได้ออกอัลบั้มเดี่ยวชุดแรกของตนเองชื่อชุด ลมไผ่ มีเพลงที่เป็นที่จดจำ มีเอกลักษณ์ของตนเอง และมีความไพเราะมาก คือ ทานตะวัน ที่นำเนื้อร้องมาจากบทกวีของ เนาวรัตน์ พงษ์ไพบูลย์ ซึ่งแต่งไว้เมื่อได้รับแรงบันดาลใจจากการชมทุ่งทานตะวัน ที่รัฐเท็กซัส สหรัฐ เมื่อครั้งเดินทางไปพร้อมกับวงคาราบาวในการทัวร์คอนเสิร์ตต่างประเทศ ซึ่งเป็นการร้องประสานเสียงพร้อมเสียงขลุ่ย
และนับแต่นั้น อ.ธนิสร์ก็ได้ทำงานที่ชื่นชอบและถนัดของตนเอง มีผลงานออกมาหลายชุด ซึ่งโดยมากเป็นทำนองเพลงพื้นบ้านหรือเพลงไทยประยุกต์ให้เข้ากับดนตรีร่วมสมัย หลายชุดก็เป็นการร่วมงานกับศิลปินเพื่อชีวิตคนอื่น ๆ เช่น สุรชัย จันทิมาธร หรือ วิสา คัญทัพ เป็นต้น และในปี พ.ศ. 2538 ก็ได้กลับมาร่วมงานกับคาราบาวอีกครั้ง ในชุด หากหัวใจยังรักควาย อันเป็นการกลับมาร่วมทำงานด้วยกันของสมาชิกวงในยุคคลาสสิกทั้ง 7 คน
ในปี พ.ศ. 2547 อ.ธนิสร์ได้ร่วมกับ อ.เนาวรัตน์ พงษ์ไพบูลย์ และหมู - พงษ์เทพ กระโดนชำนาญ ออกอัลบั้มร่วมกันในชุด "เพลงแผ่นดิน จาก 3 คีตกานต์กวี" ซึ่งก็ได้นำเพลงทานตะวันมาทำดนตรีและร้องใหม่โดยหมูด้วย
อ.ธนิสร์มีชื่อเล่นว่า เล็ก ซึ่งไปซ้ำกับชื่อของเล็ก - ปรีชา ชนะภัย สมาชิกอีกคนของวง ดังนั้น อ.ธนิสร์เมื่ออยู่ในวงจึงไม่ถูกเรียกชื่อเล่นเหมือนสมาชิกคนอื่น ๆ โดยผลงานสุดท้ายที่ทำร่วมกับคาราบาว คือ การเป่าขลุ่ยในเพลง เดือนแรม ในอัลบั้ม "สาวเบียร์ช้าง" ในปี พ.ศ. 2544 แต่ในการแสดงสดนั้น นับตั้งแต่ปี พ.ศ. 2535 อ.ธนิสร์ได้ขึ้นคอนเสิร์ตใหญ่ร่วมกับคาราบาวถึง 4 ครั้ง โดยครั้งล่าสุดคือในคอนเสิร์ต 35 ปี คาราบาว เมื่อวันที่ 27 สิงหาคม พ.ศ. 2559
อ.ธนิสร์ได้รับการยอมรับว่า เป็นนักดนตรีที่มีความสามารถและความชำนาญอย่างมากในการเล่นดนตรีประเภทเครื่องเป่า โดยเฉพาะขลุ่ย จนได้รับฉายาว่า จอมยุทธขลุ่ย นอกจากนี้แล้ว ยังสนใจในแนวดนตรีแจ๊สอีกด้วย โดยนำแนวทางการเล่นแบบแจ๊สมาประยุกต์ใช้ในการเป่าขลุ่ย จนได้รับรางวัล Lifetime Achievement Award จาก Thailand International Jazz 2016 จากวิทยาลัยดุริยางคศิลป์ มหาวิทยาลัยมหิดล ในปี พ.ศ. 2559 ปัจจุบัน จัดรายการวิทยุประจำที่คลื่นความคิด F.M.96.5 ขององค์การสื่อสารมวลชนแห่งประเทศไทย และเป็นวิทยากรประจำรายการคุณพระช่วย ของเวิร์คพอยท์ เอ็นเทอร์เทนเมนท์ เดิมออกอากาศทางช่อง 9 ปัจจุบันออกอากาศทางช่องเวิร์คพอยท์ 
ชีวิตส่วนตัว สมรสกับนางจุฬาลักษณ์ ศรีกลิ่นดี (เสียชีวิตแล้ว) มีบุตรด้วยกันสองคนชื่อ ศศิวรรณ และ สมวุฒิ ศรีกลิ่นดี

**ผลงานด้านบทเพลง**

**คาราบาว**
# ท.ทหารอดทน (พ.ศ. 2526; แบ็คอัพ)
# เมด อิน ไทยแลนด์ (พ.ศ. 2527)
# อเมริโกย (พ.ศ. 2528)
# ประชาธิปไตย (พ.ศ. 2529)
# เวลคัมทูไทยแลนด์ (พ.ศ. 2530)
# ทับหลัง (พ.ศ. 2531)
# หากหัวใจยังรักควาย (พ.ศ. 2538)
# สาวเบียร์ช้าง (พ.ศ. 2544)

**อัลบั้มเดี่ยว**
 ลมไผ่ (พ.ศ. 2533)- ธนิสร์ กับ ชาวบ้าน / ชุด ก. (พ.ศ. 2534)- ลมชีวิต WIND OF LIFE (พ.ศ. 2536)- ลมไผ่ 1-3 (กรกฏาคม พ.ศ. 2541)- บรรเลงขลุ่ยกับธรรมชาติ (กรกฏาคม พ.ศ. 2541)- ธนิสร์ ศรีกลิ่นดี Woodwind quartet (กรกฏาคม พ.ศ. 2541)- อเมซิ่งฟลุด อารมณ์ขลุ่ย ธนิสร์ ศรีกลิ่นดี (พ.ศ. 2541)- ความฝันอันสูงสุด- เสียงขลุ่ยแห่งความหลัง- เสียงขลุ่ยแห่งท้องทุ่ง อัลบั้มพิเศษ- เดือนเพ็ญ- ไผ่พริ้ว อิ่มอุ่น อัลบั้มพิเศษ- ขลุ่ยบรรเลงเพลงพระราชนิพนธ์

**ศิลปินรับเชิญในอัลบั้ม**
 เรียบเรียงเสียงประสานในอัลบั้ม แด่ทุกคู่รัก ของ กุ้ง กิตติคุณ (พ.ศ. 2525)- เล่นฟลุ๊ท, ขลุ่ย ในอัลบั้ม เด็กปั้ม ของ คนด่านเกวียน (พ.ศ. 2527)- เล่นขลุ่ย, รีคอร์เดอร์, แคลริเน็ต, คองก้า, เพอร์คัสชั่นในอัลบั้ม กัมพูชา ของ แอ๊ด คาราบาว (พ.ศ. 2527)- เล่นฟลุ๊ท, แอดคอเดียน, คีย์บอร์ดในอัลบั้ม แลนด์ ออฟ สไมล์ (กำลังใจ) ของ หงา คาราวาน, วิสา คัญทัพ (พ.ศ. 2527)- โคโปรดิวเซอร์, แซกโซโฟน, คีย์บอร์ด, ฟลุ๊ท, เปียโน, ชินเทอร์ไชเซอร์ในอัลบั้ม เดี่ยว ของ พงษ์เทพ กระโดนชำนาญ (พ.ศ. 2528)- เป็นนักร้องประสานเสียงในอัลบั้ม ตุ๊ก ตุ๊ก ของ โฮป (พ.ศ. 2529)- ซินเธอร์ไซเซอร์ในอัลบั้มรวมเพลงจากชุด 1, 2, 3, 4 ของ พงษ์เทพ กระโดนชำนาญ (พ.ศ. 2530)- เป็นนักร้องประสานเสียงในอัลบั้ม หัวกะทิ ของ โฮป (พ.ศ. 2530)- โปรดิวเซอร์อัลบั้ม คิดถึงบ้าน ของ ประจัญบาน (พ.ศ. 2531)- เล่นแซกโซโฟน, คีย์บอร์ดในอัลบั้ม ลับลมคมใน ของ ยิ่งยง โอภากุล (พ.ศ. 2531)- เล่นแซกโซโฟนในเพลง ทนไม่ได้ ในอัลบั้ม กระดี่ได้น้ำ ของ อัสนี-วสันต์ (พ.ศ. 2531)- เรดคอร์เดอร์ในอัลบั้ม ดนตรีที่มีวิญญาณ ของ เล็ก คาราบาว (พ.ศ. 2532)- เล่นขลุ่ยในอัลบั้ม หัวใจไม่เสริมใยเหล็ก ของ สรพงศ์ ชาตรี (พ.ศ. 2533)- เล่นขลุ่ยในอัลบั้ม โครงการ แม่ไม้เพลงไทย ของ นันทิดา แก้วบัวสาย (พ.ศ. 2533)- เล่นขลุ่ยในอัลบั้ม เล็ตสะโก ของ สรพงศ์ ชาตรี (พ.ศ. 2533)- เล่นขลุ่ยในเพลง ลานข้าว ในอัลบั้ม เขาพระวิหาร ของ อินโดจีน (พ.ศ. 2534)- เล่นโซโล่แซกโซโฟน ในเพลง คิดถึงบ้าน ในอัลบั้ม จ.ป.ล. (จีนปนลาว) ของ พงษ์เทพ กระโดนชำนาญ (พ.ศ. 2534)- เล่นขลุ่ยในอัลบั้ม รักอีกครั้ง ของ ชาตรี (พ.ศ. 2534)- เล่นขลุ่ยในอัลบั้ม ดนตรีใหม่ ของ ชาตรี (พ.ศ. 2534)- โปรดิวเซอร์อัลบั้ม ฮัลโหลประเทศไทย ไอเลิฟยู ของ สามโทน (พ.ศ. 2536)- โปรดิวเซอร์, แซกโซโฟน, คีย์บอร์ดในอัลบั้ม สันติสุข ของ สันติสุข พรหมศิริ (พ.ศ. 2536)- เล่นแซกโซโฟนในเพลง รำวงชาวแซ็ก ในอัลบั้ม ลูกลิงในหัวใจ ของ ภูษิต ไล้ทอง (พ.ศ. 2536)- เล่นแซกโซโฟนในเพลง นส.ราตรี, เรียบเรียงเสียงประสานในเพลง เรารักเขาใหญ่ ในอัลบั้ม ซูเปอร์มาร์เก็ต ของ พงษ์เทพ กระโดนชำนาญ (พ.ศ. 2537)- โปรดิวเซอร์, เล่นขลุ่ย, แซกโซโฟน, กีตาร์, คลาริเน็ต, โซปราโน ในอัลบั้ม ดอกไม้เปลี่ยนสี ของ เล็ก อรวี (พ.ศ. 2538)- เล่นแซกโซโฟนในอัลบั้ม ขอทานเจ้าสำราญ ของ เล็ก คาราบาว (พ.ศ. 2539)- เล่นขลุ่ยในเพลง วอนดีเจ ในอัลบั้ม ลูกทุ่งไทยแลนด์ 2 ของ ก๊อต จักรพันธ์ (พ.ศ. 2541)- เล่นขลุ่ยในเพลง ค่าของคน, ลุงไม่ได้อุ้ม ในอัลบั้ม สุดใจฝัน ของ เบอนัวต์ & แดนเซอร์ (พ.ศ. 2541)- โปรดิวเซอร์, เล่นแอดคอเดียน, แซกโซโฟน, ขลุ่ยในอัลบั้ม แช่ม แช่มรัมย์ Vol.1 ของ แช่ม แช่มรัมย์ (พ.ศ. 2542)- เล่นขลุ่ย, แซกโซโฟน ในอัลบั้ม มันส์ยกสามนิ้ว ของ ไวพจน์ & ศรเพชร & ยอดรัก (พ.ศ. 2544)- โปรดิวเซอร์, เล่นขลุ่ย, แซกโซโฟน ในอัลบั้ม มันส์ยกนิ้ว ของ ยอดรัก สลักใจ (พ.ศ. 2544)- โปรดิวเซอร์, เล่นขลุ่ย, แซกโซโฟน ในอัลบั้ม มันส์ยกนิ้ว ของ ไวพจน์ เพชรสุพรรณ (พ.ศ. 2544)- เล่นขลุ่ยในเพลง ฉันรู้, จะไม่กลับมาอีกแล้ว ในอัลบั้ม Non Electric Project ของ โบ สุนิตา (พ.ศ. 2544)- เล่นโซปราโนในเพลง นึกถึงกัน, ขลุ่ยในเพลง ตะวันชิงพลบ ในอัลบั้ม สหาย ของ พงษ์สิทธิ์ คำภีร์, ศุ บุญเลี้ยง, ฤทธิพร อินสว่าง (พ.ศ. 2545)- เล่นฟลุ๊ท ในอัลบั้ม พ่อเราอดทน ของ สุรชัย จันทิมาธร (พ.ศ. 2545)- เล่นขลุ่ยในเพลง สัญญาหน้าไฟ ในอัลบั้ม สัญญาหน้าไฟ ของ แมน มณีวรรณ (พ.ศ. 2546)- เล่นขลุ่ยในเพลง อวยพรน้องเพ็ญ ในอัลบั้ม 2 ทศวรรษ สลา คุณวุฒิ ชุด 3 เรียงร้อยทำนองชีวิต ของ ครูสลา คุณวุฒิ (พ.ศ. 2546)- เล่นขลุ่ยในเพลง ขวานไทยใจหนึ่งเดียว ในชิงเกิ้ล ขวานไทยใจหนึ่งเดียว ของ รวมศิลปิน (พ.ศ. 2547) - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน- เล่นขลุ่ยในเพลง ข้ารักเอ็ง ในอัลบั้ม ร็อกรักชาติ ของ รวมศิลปิน (พ.ศ. 2547)- เล่นขลุ่ยในเพลง เรือนแพ ในอัลบั้ม เมื่อหัวใจยังมีรัก 1 ของ ศรัณย่า ส่งเสริมสวัสดิ์ (พ.ศ. 2548)- เล่นขลุ่ยในอัลบั้ม ดี สี ตี เป่า ของ คาราบาว (พ.ศ. 2549)- เล่นขลุ่ยในเพลง ความหวังของพ่อ ในอัลบั้ม วันใหม่ ของ พงษ์สิทธิ์ คำภีร์ (พ.ศ. 2550)- เล่นแซกโซโฟนในเพลง Empty ในอัลบั้ม ชีวิตนี้สุขใจ ของ เขียว คาราบาว (พ.ศ. 2552)- เล่นขลุ่ยในเพลง หิ่งห้อย, หมากปั่น ในอัลบั้ม เป็นตัวเอง ของ วงฟุตบาท (พ.ศ. 2553)- เล่นขลุ่ยในเพลง เปลี่ยนแปลง,แคน สังคีต,เราจะบรรลุชัย ในอัลบั้ม หนังสือในชื่อเธอ ของ หงา คาราวาน (พ.ศ. 2553)- เล่นโซโล่ขลุ่ยในเพลง คิดถึงบ้าน, เขาใหญ่ ในอัลบั้ม หนึ่งก้าว ๖๐ เพื่อนพ้องร้องเพลงพงษ์เทพ ของ พงษ์เทพ & เพื่อนศิลปินเพื่อชีวิต (พ.ศ. 2557)

**เพลงพิเศษ**
 ราชาแห่งราชัน ของ รวมศิลปิน (พ.ศ. 2554) - จัดทำขึ้นเพื่อพระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร- สายฝน ของ รวมศิลปิน (พ.ศ. 2559) - จัดทำขึ้นเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช- ราชาทรงพระเจริญ (พ.ศ. 2559)- ร่วมกับ ร.ต.อ.ไพรัตน์ ไพรพรรณรัตน์ จัดทำขึ้นเพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ์- คืนความสุขให้ประเทศไทย ของ รวมศิลปิน (พ.ศ. 2560)- ราชาที่ฟ้าประทาน ของ รวมศิลปิน (พ.ศ. 2561)- จะอยู่กับเธอ ของ รวมศิลปิน (พ.ศ. 2564) - จัดทำขึ้นเพื่อสร้างกำลังใจให้คนไทยทุกคน ที่กำลังต่อสู้กับสถานการณ์การแพร่ระบาดของเชื้อไวรัสโควิด-19 ให้ก้าวผ่านในช่วงเวลาที่ยากลำบาก ด้วยเนื้อหาที่พูดถึงช่วงเวลาที่ทุกคนท้อแท้ เหนื่อยล้า ยังคงมีใครคนหนึ่ง ที่พร้อมจะอยู่กับคุณเสมอ

**อัลบั้มร่วม**
 ขอเดี่ยวด้วยคนนะ (ตุลาคม พ.ศ. 2532; ร่วมกับเทียรี่และเป้า)- เผ็ดร้อน เทียรี่ & ธนิสร์ & อำนาจ & กระท้อน (มิถุนายน พ.ศ. 2534)- รัตติกาล (พฤศจิกายน พ.ศ. 2537) ร่วมกับ สุรชัย จันทิมาธร- เพื่อชีวิต ใจเกินร้อย ชุด 2 (ธันวาคม พ.ศ. 2544)- ธรรมลีลา มหาบุรุษรักแผ่นดิน (พ.ศ. 2546)- เพลงแผ่นดิน จาก 3 คีตกานต์กวี (ธันวาคม พ.ศ. 2547; ร่วมกับพงษ์เทพ กระโดนชำนาญและเนาวรัตน์ พงษ์ไพบูลย์)- รวมฮิตหัวกะทิ ชุด 1 (กันยายน พ.ศ. 2548)- ซับน้ำตาอันดามัน (มกราคม พ.ศ. 2548) - จัดทำขึ้นเพื่อช่วยเหลือผู้ประสบภัยพิบัติคลื่นยักษ์ สึนามิ 6 จังหวัดภาคใต้- ตามรอยพระอรหันต์ (พ.ศ. 2549) - จัดทำขึ้นเพื่อตามรอยธรรมท่านพ่อลี ธมุมธโร- 9 ศิลปินรวมใจไทยดับไฟใต้ อัลบั้ม ห่วงใต้ (พฤษภาคม พ.ศ. 2550)- แสงดาวแห่งศรัทธา (สิงหาคม พ.ศ. 2553) - จัดทำขึ้นเพื่อมูลนิธิ มิตรภาพบำบัด เป็นมูลนิธิที่ทำหน้าที่สืบสานเจตนารมณ์ในการสร้างเครือข่ายจิตอาสา- เพลงพุทธทาส เปีดดวงตา 1 (พ.ศ. 2555) - จัดทำขึ้นเนื่องในโอกาส 100 ปีชาตกาลพุทธทาสภิกขุ- รำลึก 15 สีบสาน 20 ปี วีรชนพฤษภา 35 (พฤษภาคม พ.ศ. 2555) - จัดทำขึ้นเพื่อคารวะวีรชนพฤษภา 35- เพลงพุทธทาส เปีดดวงตา 2 (พ.ศ. 2555) - จัดทำขึ้นเนื่องในโอกาส 100 ปีชาตกาลพุทธทาสภิกขุ- มาลีฮวนน่า ชุด ยรรโฟล์ค (Yann folk) (กุมภาพันธ์ พ.ศ. 2562)- The Original Hit ตำนานเพื่อชีวิต (พ.ศ. 2567)

**คอนเสิร์ต**
 คอนเสิร์ต ทำโดยคนไทย 9 กุมภาพันธ์ 2528
*คอนเสิร์ต เวลคัม ทู อิสานเขียว 27 ธันวาคม 2530 - คอนเสิร์ต 10 ปี ฅนคาราบาว 25-26 พฤษภาคม 2534
*คอนเสิร์ต ปิดทองหลังพระ 25 พฤษภาคม 2539- เล่นขลุ่ยไทยในคอนเสิร์ต 3 ตำนานเพื่อชีวิต 26 กันยายน 2541 รับเชิญ- คอนเสิร์ต คาราบาว 15 ปี เมด อิน ไทยแลนด์ 25 ธันวาคม 2542- คอนเสิร์ต ให้พ่อและเพื่อน 2 พฤศจิกายน 2545 รับเชิญ
*คอนเสิร์ต 15 ปี คำภีร์ เต็มขั้น วันที่ 18 มิถุนายน 2545 รับเชิญ
*คอนเสิร์ต สหาย วันที่ 24 มกราคม 2546 รับเชิญ- คอนเสิร์ต เก็บตะวัน A Tribute To อิทธิ พลางกูร 30 ตุลาคม 2547 รับเชิญ- คอนเสิร์ต สานใจไทย สู่ใจใต้ 1 ธันวาคม 2547- คอนเสิร์ต Love in Red & White 19 กุมภาพันธ์ 2548 รับเชิญ- คอนเสิร์ต 19 เข้า 20 พงษ์สิทธิ์ คำภีร์ "เสือออกลาย" 22 กรกฎาคม 2549 รับเชิญ- คอนเสิร์ต สายน้ำ สามัญชน 30 กันยายน 2549 รับเชิญ- คอนเสิร์ต เพื่อนช่วยเพื่อน แด่โฆษกคนยาก วันที่ 8 กรกฎาคม 2550- คอนเสิร์ต ป้า คนดนตรี คืนชีวิตสู่ธรรมชาติ วันที่ 13-14 กันยายน 2550- คอนเสิร์ต ตำนานเพลง 3 ทศวรรษอโซน่า วันที่ 15 มิถุนายน 2551- คอนเสิร์ต พันธุ์เล วันที่ 12 สิงหาคม 2552- คอนเสิร์ต คุณพระช่วยสำแดงสด วันที่ 22 - 23 สิงหาคม 2552- คอนเสิร์ต วันซ์ อิน อะ ไลฟ์ ไทม์ คอนเสิร์ต โพรดิวซ์ บาย ภูษิต ไล้ทอง วันที่ 20 - 21 มีนาคม 2553 รับเชิญ- คอนเสิร์ต จุดประกายครั้งที่ 40 ฅนนอกคอก วันที่ 15 สิงหาคม 2553 รับเชิญ- คอนเสิร์ต แสงดาวแห่งศรัทธา วันที่ 25 กันยายน 2553- คอนเสิร์ต มหกรรมดนตรี 30 ปี คาราบาว 2554-2555- คอนเสิร์ต มหกรรมดนตรีเพื่อธรรมชาติและชีวิต ครั้งที่ 15 วันที่ 19 กุมภาพันธ์ 2554
*คอนเสิร์ต Do for Dad วันที่ 3 มีนาคม 2555
*คอนเสิร์ต jazz & blue folks of folk วันที่ 7 ตุลาคม 2555
*คอนเสิร์ต รำลึก แดง อินโดจีน วันที่ 24 มกราคม 2556
*คอนเสิร์ต Thailand International Jazz Conference วันที่ 1-3 กุมภาพันธ์ 2556
*คอนเสิร์ต อัศจรรย์เพลงพิณ เส้นสายลายศิลป์ กับ มงคล อุทก วันที่ 16 มีนาคม 2556 รับเชิญ
*คอนเสิร์ต เพื่อเพื่อน For Friends วันที่ 20 มีนาคม 2556
*คอนเสิร์ต รำลึก สุดใจ คำภีร์ วันที่ 18 มิถุนายน 2556- คอนเสิร์ต 40 ปี มิตรภาพบนถนนดนตรี สุรชัย จันทิมาธร วันเสาร์ที่ 13 กรกฎาคม 2556 รับเชิญ- คอนเสิร์ต หนึ่งก้าว 60 พงษ์เทพ กระโดนชำนาญ วันที่ 3 พฤศจิกายน 2556 รับเชิญ- คอนเสิร์ต Over The Rainbow สายรุ้งส่งศรัทธา คีตาบันดาลธรรม วันที่ 1 ธันวาคม 2556- คอนเสิร์ต แคมป์ไฟดนตรี มาลีฮวนน่า ครั้งที่ 5 วันที่ 7 ธันวาคม 2556- คอนเสิร์ต Pattaya Music Festival 2014 วันที่ 23 มีนาคม 2557- คอนเสิร์ต ร่วมใจสร้างบ้าน สรส ครั้งที่ 2 วันที่ 5 กรกฎาคม 2557- คอนเสิร์ต กวีบรรเลง ตนเพลง ตนวัฒนธรรม วรรด 2 ตอน ส่องเจ้าพระยาตามวิถีไทย วันที่ 12 กรกฎาคม 2557- คอนเสิร์ต จีวันแบนด์ สู่จิตเกษม วันที่ 17 สิงหาคม 2557- คอนเสิร์ต ไทย ญี่ปุ่น เพื่อเด็กและเยาวชน วันที่ 11 กันยายน 2557- คอนเสิร์ต The Happiness Music Festival วันที่ 31 ตุลาคม - 1 พฤศจิกายน 2557- คอนเสิร์ต 10 ปี คลึ่นความคิด ห่วงใยชายแดนใต้ วันที่ 16 พฤศจิกายน 2557
*คอนเสิร์ต แคมป์ไฟดนตรี มาลีฮวนน่า ครั้งที่ 6 วันที่ 6 ธันวาคม 2557
*คอนเสิร์ต คนไทย ตั้งใจทำอะไร ไม่แพ้ชาติใดในโลก วันที่ 7 กุมภาพันธ์ 2558
*คอนเสิร์ต ASEAN One Multicultural Festival 2015 วันที่ 10 - 11 กรกฎาคม 2558
*คอนเสิร์ต ลูกทุ่งเพื่อแผ่นดิน วันที่ 6 กันยายน 2558
*คอนเสิร์ต แคมป์ไฟดนตรี มาลีฮวนน่า ครั้งที่ 7 วันที่ 6 ธันวาคม 2558
*คอนเสิร์ต เมืองไทยประกันชีวิต Present 40 ปี อุมาพร คอนเสิร์ต วันที่ 20 กุมภาพันธ์ 2559 รับเชิญ
*คอนเสิร์ต หัตถาธรรม ปันน้ำใจ สานรอยยิ้ม วันที่ 15 พฤษภาคม 2559- คอนเสิร์ต 35 ปี คาราบาว วันที่ 27 สิงหาคม 2559- คอนเสิร์ต The Producer คอนเสิร์ตหนึ่งจักรวาลและล้านดวงดาว วันทึ่ 17 กันยายน 2559- คอนเสิร์ต 76 ล้านดวงใจ อาลัยพ่อ วันทึ่ 19 พฤศจิกายน 2559- คอนเสิร์ต พอดีงาม ภาพและเพลงโดย มงคล อุทก และ เพื่อน วันทึ่ 10 ธันวาคม 2559 รับเชิญ- คอนเสิร์ต Sing for Help 9 Sing for the King วันทึ่ 24 ธันวาคม 2559- คอนเสิร์ต ร้อยดวงใจ ร้องบรรเลง เพลงของพ่อ วันที่ 9 กุมภาพันธ์ 2560- คอนเสิร์ต BLACK VALENTINE Charity Concert ตอน เพราะรักแท้คือ การให้...ไม่สิ้นสุด วันที่ 13 กุมภาพันธ์ 2560- คอนเสิร์ต ชมวัง ฟังเพลง บรรเลงแจ๊ส วันที่ 4 - 5 มีนาคม 2560- คอนเสิร์ต รวมน้ำใจ เพื่อพี่ใหญ่ วงปะการัง วันที่ 27 เมษายน 2560- คอนเสิร์ต 8 ปี ตำนานแห่งสายน้ำ ครูชลธี ธารทอง วันที่ 2 พฤษภาคม 2560- คอนเสิร์ต Jazz for King 2 วันที่ 20 พฤษภาคม 2560- คอนเสิร์ต มาลีฮวนน่า Exclusive กอดดินถิ่นพ่อ วันที่ 9 กรกฎาคม 2560- คอนเสิร์ต Thailand's Smile Jazz Festival วันที่ 12-13 สิงหาคม 2560- คอนเสิร์ต สุเทพโชว์ The Unforgettable รับเชิญ วันที่ 19 สิงหาคม 2560- คอนเสิร์ต Still On My Mind The Acoustic Night (Tribute To The Great King) วันที่ 14 ตุลาคม 2560- คอนเสิร์ต 'This is a moment' by นนทิยา จิวบางป่า รับเชิญ วันที่ 26 พฤศจิกายน 2560- คอนเสิร์ต การกุศล แสงเทียนบันดาลใจ วันที่ 14 ธันวาคม 2560- คอนเสิร์ต 100 ปี ศาลากลางจังหวัดปทุมธานี หลังเก่า วันที่ 27 ธันวาคม 2560- คอนเสิร์ต เพื่อเจ้าหน้าที่พิทักษ์ป่าไว้ให้ลูกหลาน วันที่ 11 มกราคม 2561- คอนเสิร์ต รำลึก มงคล อุทก วันที่ 16 - 22 กันยายน 2561- คอนเสิร์ต Master of Voices 3 ตำนานเพลงรักแห่งสยาม วันที่ 13 - 14 ธันวาคม 2561- คอนเสิร์ต รำลึก พ่อดม ชวนชื่น วันที่ 27 ธันวาคม 2561- คอนเสิร์ต หนึ่งปีที่จากไป SAM SEAL วันที่ 24 มิถุนายน 2562- คอนเสิร์ต น้อมคารวะศิลปินแห่งชาติ วันที่ 11 สิงหาคม 2562- คอนเสิร์ต รักเพลง รักแผ่นดิน 12 วันที่ 20 สิงหาคม 2562
*คอนเสิร์ต คิดถึงหว่อง วันที่ 14 กันยายน 2562- คอนเสิร์ต HBD 54th มันส์หรอย เพื่อชีวิต...ต่อชีวิต รับเชิญ วันที่ 28 มีนาคม 2563- คอนเสิร์ต HBD 54th มันส์หรอย เพื่อชีวิต...ต่อชีวิต ครั้งที่ 2 รับเชิญ วันที่ 8 สิงหาคม 2563
*คอนเสิร์ต เพื่อครู ชาลี อินทรวิจิตร & สุรพล โทณะวณิก สองศิลปินแห่งชาติ วันที่ 9 สิงหาคม 2563
*คอนเสิร์ต 70 ปีที่โลกไม่ลืม วันที่ 10 - 11 ตุลาคม 2563
*คอนเสิร์ต 99 ปี ชาลี อินทรวิจิตร วันที่ 14 มีนาคม 2564
*คอนเสิร์ต 40 ปี คาราบาว วันที่ 11 กันยายน 2564
*คอนเสิร์ต รำลึก แดง คาราวาน วันที่ 22 ธันวาคม 2564

**ผลงานภาพยนตร์**
 เสียงเพลงแห่งเสรีภาพ (2528) รับบท ธนิสร์- ยังบาว (2556) รับบท ธนิสร์

**ละคร**
 ห้าแยกลำปางหนา (2558)

**หนังสือ**
 THE GUITAR รวมเทปเพลงดัง ชุด 11- รวมเพลงเพื่อชีวิต เล่มหนา

**รางวัล**
 สีสันอะวอร์ดส์ ครั้งที่ 2 ประจำปี พ.ศ. 2532 ศิลปินกลุ่มยอดเยี่ยม ร่วมกับ เทียรี่ เมฆวัฒนา, อำนาจ ลูกจันทร์ จากอัลบั้ม "ขอเดี่ยวด้วยคนนะ"- สีสันอะวอร์ดส์ ครั้งที่ 6 ประจำปี พ.ศ. 2536 เพลงบรรเลงยอดเยี่ยม จากเพลง ท้องฟ้า

**เครื่องราชอิสริยาภรณ์**

**อ้างอิง**

**ดูเพิ่ม**
 คาราบาว

**แหล่งข้อมูลอื่น**
 ชีวประวัติย่อfix-attempted=yes - เว็บไซต์ส่วนตัว date=2011-09-10 -  เพลงทานตะวัน ฉบับอัลบั้มลมไผ่ date=2007-06-01 -  ฟังเพลงจากอัลบั้มลมไผ่ ทั้งอัลบั้ม date=2010-07-17 - แฟนเพจอย่างเป็นทางการของคาราบาว

หมวดหมู่:นักแซกโซโฟน
หมวดหมู่:บุคคลที่เกิดในปี พ.ศ. 2494
หมวดหมู่:บุคคลจากอำเภอพรหมบุรี
หมวดหมู่:นักดนตรีเพื่อชีวิต
หมวดหมู่:นักดนตรีชาวไทย
หมวดหมู่:นักดนตรีไทย
หมวดหมู่:บุคคลจากสถาบันเทคโนโลยีปทุมวัน
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:คาราบาว
หมวดหมู่:นักจัดรายการวิทยุ
หมวดหมู่:ศิลปินที่เป็นแนวร่วมกปปส.
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ จ.ภ.